Jean Florimond Boudon de Saint-Amans

Jean Florimond BOUDON DE SAINT-AMANS (n. la 24-an de junio 1748 en Agen - m. samloke la 28-an de oktobro 1831) estis franca historiisto, literaturisto kaj naturalisto.

 Vivo 
Saint-Amans vojaĝis dum sia junaĝo al la Antiloj okaze de sia servo en la armeoj de la reĝo. Post mallonga militista kariero, li revenis al sia naskiĝurbo kaj partoprenis en la revoluciaj eventoj. Poste li plene dediĉis sin al scienco, arkeologio kaj historio, kaj produktis multajn estimatajn verkojn. De 1791 ĝis 1793, li estis komisaro de la reĝo por la formado de la departemento, kiun li poste prezidis.

Amiko de Louis Ramond de Carbonnières, li sendube estis influita de la ideologia movado, kiu ekde 1795 (leĝo de la 3-a brumero de la jaro IV aŭ 25-a de oktobro 1795) provis reorganizi la edukadon de infanoj kaj adoleskantoj el Parizo. Tiam li partoprenis en la kreado de la Centra Lernejo de Lot-et-Garonne, en sia urbo. Post la revolucio, li estis alvokita por instrui tie naturajn sciencojn, samkiel liaj amikoj kaj kolegoj Louis Ramond de Carbonnières (1753-1827) en tiu de Tarbes kaj François-de-Paule Latapie (1739-1823) en tiu de Bordozo.

Botanikisto adepta de la metodoj de Karolo Lineo, li rilatis kun la junaj Jean-Baptiste Bory de Saint-Vincent (1778-1846) kaj Jean Vincent Félix Lamouroux (1779-1825). Li estis nacia korespondanto de la Linea Societo de Parizo en 1787, ankaŭ elektita asociita membro de la Scienca kaj Belarta Akademio de Bordozo en 1782. Li partoprenis kun Bernard-Germain de Lacépède (1756-1825), sia granda amiko (kaj foje protektanto) kaj Jean-Girard Lacuée (1752-1841) al la fondo de la scienca akademio de Agen.

Li poste dum multaj jaroj (1800-1831) tenis la prezidantecon de la Ĝenerala Konsilio de la departemento Lot-et-Garonne.

 Verkoj 
Fragmens d'un voyage sentimental et pittoresque dans les Pyrénées, ou Lettre écrite de ces montagnes, Metz Devilly, 1789, in-8°
Rapport fait au conseil du département de Lot-et-Garonne sur les maladies carbunculaires auxquelles les bestiaux sont sujets, principalement dans les années pluvieuses, Agen, 1792, in-8°; alia raporto pri la sama temo en 1794
Traité élémentaire sur les plantes les plus propres à former les prairies artificielles [avec des expériences faites dans l’Agenois par les soins de l’auteur], Agen : Impr. de Ve Noubel et fils aîné, 1795, in-8°, IV-151 p.; Paris, 1797, in-8°
Flore agenaise ou description méthodique des plantes observées dans le département de Lot-et-Garonne et dans quelques parties des départemens voisins, Agen, P. Noubel, 1821, 632 p. 
Essai sur les antiquités du département de Lot-et-Garonne, Agen, Imprimerie de Prosper Noubel, éd. 1859, 339 p.
Voyage agricole, botanique et pittoresque dans une partie des landes de Lot-et-Garonne et de celles de la Gironde..., Agen, P. Noubel, 1818, 224 p. 

 Fontoj 
Florian Reynaud, Les bêtes à cornes (ou l'élevage bovin) dans la littérature agronomique de 1700 à 1850, Caen, doktoriĝa disertaĵo pri historio, 2009, aldono 2 (publikaĵoj)

Kategorio:Francaj botanikistoj